**ПРОФЕСИОНАЛНА ГИМНАЗИЯ ПО ТУРИЗЪМ**

*гр. Самоков, обл. Софийска ПК 2000, ул. „Софийско шосе” №18, тел/факс: 0722/6 64 27; web site:* [***www.pgtsamokov.org***](http://www.pgtsamokov.org/)*; email:* [***info-2300505@edu.mon.bg***](mailto:pgtsamokov@abv.bg)

**ПРАВИЛА ЗА НОМИНИРАНЕ И ПРИСЪЖДАНЕ**

**НА МОРАЛНИ И МАТЕРИАЛНИ НАГРАДИ**

**НА ПЕДАГОГИЧЕСКИЯ И НЕПЕДАГОГИЧЕСКИЯ ПЕРСОНАЛ В**

**ПГ ПО ТУРИЗЪМ**

Раздел I

Общи положения

Чл.1. Настоящите Правила за номиниране и присъждане на морални и материални награди на педагогически и непедагогически персонал в ПГТ са изготвени в съответствие с чл. 247 ал.1 от ЗПУО уреждат системата за награждаване на персонала в училище

Чл.2. Наградите на педагогически и непедагогически персонал се присъждат за:

(1) Доказан принос за утвърждаване престижа на училището и високо-професионална дейност в областта на училищното образование

(2) Постижения, свързани с живота на учениците.

Чл.3. Наградите се връчват по повод на:

(1) 24 май – Ден на българската просвета и култура и славянската писменост;

(2) годишнини на ПГТ;

(3) за Деня на народните будители.

Чл.4. Финансовите средства за награди се осигуряват от бюджета на ПГТ.

Раздел II

Цел

Чл.5. Настоящите Правила има за цел стимулирането на работещите в ПГТ за подобряване качеството на УВП и утвърждаването на волята им за постигане на още по високи постижения и високо-професионална дейност в областта на училищното образование.

Чл.6. Достигане обществено признание въз основа на дейностите, организирани и провеждани с учениците, за издигане рейтинга на училището.

Раздел III

Ред за предложения и награждаване на педагогическия и непедагогически персонал в ПГТ

Чл. 7. Наградите на педагогическия и непедагогическия персонал се присъждат за доказан изключителен принос за утвърждаване престижа на ПГТ и високо професионално майсторство и постижения, свързани с живота на учениците в училището.

Чл. 8. Съдържание на наградата:

(1) почетна грамота

- учител със следа – за учители с над 10-години стаж

- учител – вдъхновител - за учител с изяви на учениците си

(2) плакет

- на името на Петър Дънов – за особен принос в управлението на институцията

- на името на Алеко Константинов – за дългогодишно посвещаване в учителската професия и отговорно изпълняване на учителстия дълг

(3) плакет/грамота и парична награда – за потигнати успехи през годината и доказани изяви

- 400 лв. – национално ниво

- 300 лв. – областно ниво

- 200 лв. – общинско ниво

- 100 лв. – градско ниво

- 50 лв. – училищно ниво

Чл. 9. Мотивирани предложения за награждаване се адресират до директора и се правят от педагогически и непедагогически специалисти и синдикални организации.

Чл.10. Директорът обобщава направените номинации и определя съдържанието на наградата.

Чл.11. Наградите се връчват от директора на ПГТ.

Раздел IV

Показатели за награди

Чл.12. За награди могат да бъдат предлагани служители от ПГТ, отговарящи на следните показатели:

(1) За педагогическите специалисти:

1. Постижения в професионалната област или в методика на преподаване, използване на съвременни интерактивни методи на преподаване и обучение, както и новаторски дух;

2. Високо качество и ефективност в образователния процес;

3. Иницииране и реализиране на идеи, повишаващи рейтинга на ПГТ;

4. Споделяне на иновативни практики във вътрешни и външни форуми;

5. Спечелени призови места с ученици на различни нива;

6. Доказан принос с изяви на ученици;

7. Висока оценка в съответствие с критериите и показателите в индивидуалната карта за оценка на педагогически и непедагогически специалисти;

8. За спечелени проекти;

9. Партньорство и сътрудничество с родителите и обогатяване на материалната база в ПГТ (труд, материали и др.)

10. Отговорност, инициативност, умения за работа в екип, организационни и управленски умения;

(2) За административен персонал в ПГТ:

1. Организиране и създаване на подходяща мотивираща работна среда за служителите, с цел повишаване на тяхната ефективност и отдаденост;

2. Своевременно, качествено и ефективно изпълнение на поставени задачи;

3. За екипна работа и гъвкавост при вътрешни и външни взаимодействия.

(3) За помощен персонал в ПГТ:

1. за действена активност в организиране и създаване на подходяща образователно-възпитателна среда;

2. за строго съблюдаване на Етичния кодекс за работещите с ученици;

3. за екипна работа, комбинативност, гъвкавост при вътрешни и външни взаимодействия.;

4. за своевременно, качествено и ефективно изпълнение на поставени задачи

Чл. 13. При качествено изпълнение на задача, директора отправя Благодарствено писмо по ел.поща с адресат всички педагогически специалисти

Чл.14 Настоящите правила са неразделна част от ПДУ

Настоящите правила са изготвени в съответствие с чл. 247 ал.1 от ЗПУО. Приети са с решение на ПС, с протокол № 7/.2018. и са актуализирани на ПС с протокол 17/12.09.2023 г..